කොළඹ මහාධිකරණ විනිසුරු විකුම් කළුආරච්චි හමුවේ අද මෙම නඩුවේ සාක්ෂි විභාගය ආරම්භ වීමට නියමිතව තිබූ අතර පළමු සහ දෙවන සාක්ෂිකරුවන්ට අධිකරණය හමුවේ පෙනී සිටින ලෙසද නොතීසි නිකුත් කර තිබුණා.කෙසේ වෙතත් නීතිපති දෙපාර්තමේන්තුව වෙනුවෙන් පෙනී සිටි අතිරේක සොලිසිටර් ජෙනරාල් වසන්ත නවරත්න බණ්ඩාර කියා සිටියේ ජනාධිපතිවරයාට සහ අගමැතිවරයාට පාර්ලිමේන්තුවේ අයවැය විවාදයට සහභාගි වීමට අවශ්‍ය බැවින් අධිකරණය හමුවේ පෙනී සිටීමට වෙනත් දිනයක් ලබාදෙන ලෙසයි.